**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 4.12. 2017**

● **Futures ceny zrnín na burzách k 4.12.2017**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 159,50 | XII.´17 | *▲* |
| CBoT Chicago | 136,43 | III.´18 | *▲* |
| KBB Bratislava | 159,00 | I.´18 | *▲* |
| **Kukurica** | | | |
| MATIF Paríž | 153,75 | I.´18 | *▲* |
| CBoT Chicago | 111,14 | III.´18 | *▲* |
| BÉT Budapešť | 150,42 | XII.´17 | *▲* |
| KBB Bratislava | 144,00 | I.´18 | *▲* |
| **Repka olejka** | | | |
| MATIF Paríž | 366,75 | II.´18 | *▼* |
| KBB Bratislava | 366,00 | I.´18 | *▲* |

*Kurz (NBS): EURO/USD: 1,1885* ▲ *; EURO/HUF: 313,80* ▲

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 4.decembru 2017**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **160,50** | ▼ | DS | DE | Hamburg | **155,00** | ▼ | DS | DE | Mannheim | **-** | - | DS |
| FR | Rouen | **157,22** | ▼ | DP | FR | Rouen | **149,72** | ▼ | DP | FR | Bordeaux | **148,72** | ▼ | DP |
| BE | Brusel | **170,00** | ▼ | DP | BE | Brusel | **164,00** | ▼ | DP | HU | Budapešť | **147,22** | ▼ | GEX |
| HU | Budapešť | **-** | **-** | GEX | HU | Budapešť | **-** | **-** | GEX | AT | Viedeň | **154,00** | ▼ | DS |
| AT | Viedeň | **172,50** | **-** | DS | AT | Viedeň | **135,00** | ▲ | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | - | DF | RO | Constanca | **142,95** | ▼ | FOB |
| CZ | Praha | **164,68** | ▲ | DF | CZ | Praha | **135,69** | **-** | DF | SK | Bratislava | **142,86** | ▼ | DP |
| RO | Constanta | **161,15** | ▼ | FOB | RO | Constanta | **155,84** | ▼ | FOB | **raž potravinárska** | | | | |
| SK | Bratislava | **152,97** | ▲ | DP | SK | Bratislava | **122,14** | ▼ | DP | DE | Hamburg | **165,50** | ▲ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **-** | **-** | DF |
| DE | Hamburg | **163,00** | ▲ | DS | DE | Mannheim | **224,50** | ▼ | DS | SK | Bratislava | **-** | **-** | N |
| HU | Budapešť | **-** | **-** | GEX | CZ | Praha | **-** | **-** | DF | **pšenica tvrdá** | | | | |
| PL | Slaski | **-** | - | DF | FR | Rouen | **-** | **-** | DP | AT | Viedeň | **217,00** | ▲ | DS |
| AT | Viedeň | **-** | **-** | DS | PL | Zachodni | **-** | - | DF | FR | Port-la-Nouvelle | **228,72** | ▲ | DP |
| SK | Bratislava | **130,32** | ▲ | DP | SK | Bratislava | **-** | **-** | - | IT | Bologna | **223,50** | **-** | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - stagnácia / neporovnateľné.

D – dodané; S – silo; DS – zo sila, na nákladnom aute; DP – z farmy, na nákladnom aute;

DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 48.- 49.týždňu 2017 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 155 - 160 | 150 - 160 | 135 - 150 |
| **kvalita A** | 150 - 155 | 150 - 160 | 135 - 150 |
| **kvalita B** | 130 - 145 | 150 - 160 | 135 - 150 |
| **Pšenica kŕmna** | 125 - 140 | 120 - 130 | 120 - 130 |
| **Jačmeň sladovnícky** | 165 - 180 | 160 - 170 | 150 - 160 |
| **Jačmeň kŕmny** | - | 120 - 130 | 125 - 130 |
| **Kukurica na zrno** | 145 - 150 | 130 - 150 | 130 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Medzinárodná rada pre obilniny (IGC) odhadla svetovú produkciu **obilnín** v r.2017 na 2 079 mil. t, čo po ostatných piatich rokoch znamená pokles. Dokonca pod úroveň svetovej spotreby obilia, ktorá je 2 107 mil. t. Z toho 695 mil. t na potravinárske využitie, 939 mil. t na živočíšnu spotrebu a 356 mil. t na priemyselné spracovanie. Svetové zásoby obilia spolu teda mierne klesnú na 496 mil. t.

Avšak konkrétne u **pšenice** produkcia vo svete opäť stúpla na 749 mil. t, kým spotreba by mala dosiahnuť 742 mil. t. Z toho na potravinárske účely by sa malo spotrebovať 507 mil. t a 148 mil. t pšenice na kŕmne účely. Svetové zásoby pšenice tak už šiesty rok za sebou stúpnu na úroveň 249 mil. t. Z tohto množstva sa nachádza až 108,5 mil. t (44%) v Číne. Najväčší medziročný nárast produkcie pšenice (14,5%) zaznamenalo Rusko a najväčší pokles (24,6%) Spojené štáty americké. Pre hospodársky rok 2018/19 neočakáva IGC žiadne výrazné zmeny v oseve pšenice vo svete, snáď len mierny pokles osevnej výmery o 0,3% na 219,4 mil. ha, z toho 26,5 mil. ha v krajinách EÚ, 26,5 mil. ha v Rusku, 6,6 mil. ha na Ukrajine, 15,2 mil. ha v USA a 9,0 mil. ha v Kanade.

Naopak, u **kukurice** dochádza v roku 2017 k poklesu produkcie vo svete na hodnotu 1 040 mil. t, pričom spotreba stúpne na 1 069 mil. t. Z toho 626 mil. t kukurice sa spotrebuje na kŕmne účely a 292 mil. t na priemyselné účely. Svetové zásoby kukurice tak po predošlých piatich rokoch rastu poklesnú medziročne o 12,6%, na 206 mil. t. Z toho 76 mil. t sa nachádza v Číne a 64,3 mil. t v USA. Pokiaľ by sme spočítali zásoby kukurice u štyroch najväčších svetových producentov (USA, Argentína, Brazília a Ukrajina), dosahujú 86 mil. t, čo je najviac od ročníka 1987/88. Spojené štáty znovu navýšili odhad produkcie kukurice v r.2017 (na 370 mil. t) najmä vďaka rekordnej priemernej úrode 11,0 t.ha-1.

Obchodovaniu v regióne Čierneho mora dominuje Rusko, ktoré medziročne zvýšilo obrat o vyše štvrtinu. Ku koncu novembra vyviezla Ruská federácia 20,2 mil. t obilia, z toho 15,6 mil. t pšenice. V hosp. roku 2017/18 vyprodukovalo Rusko 134,1 mil. t obilnín, v ďalšej sezóne 2018/19 odhaduje produkciu na 128 mil. t (z toho 77 mil. t pšenice). Ukrajina kvôli nižšej úrode kukurice znížila aj jej vývoz na 19,8 mil. t.

*Zdroje: AMIS; SovEcon; UkrAgroConsult; IEG Vu; Európska Komisia; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)